L 166/170
9.
DA
Den Europæiske Unions Tidende
30.6.2023
FARER I FORBINDELSE MED PRODUKTER MED HJUL
Børneprodukter med hjul eller møbelruller (til transport eller anden bevægelse) skal udformes og fremstilles på en sådan måde, at farer forbundet med hjul eller møbelruller og utilsigtet bevægelse begrænses mest muligt.
Krav til forebyggelse af farer fra utilsigtet bevægelse i forbindelse med hjul/møbelruller skal medtages for så vidt angår følgende (hvis det er relevant), men er ikke begrænset til: a) Alle hjulprodukter skal være udstyret med en eller flere egnede låseanordninger, som sikrer stabilitet, når det er påkrævet.
b) Alle låseanordninger skal være sikre i brug.
c) Børneprodukter med hjul skal have en parkeringsfunktion, der gør det muligt at holde dem fast på en stabil måde, uanset overfladen.
10.
FARE FOR INDVIKLING
Børneprodukter skal udformes og fremstilles på en sådan måde, at faren for indvikling begrænses mest muligt.
Krav til forebyggelse skal medtages for følgende farer (hvis det er relevant), men er ikke begrænset til: a) fare for at hænge fast b) tekstilprodukter, der hænger fast, f.eks.
dele til beklædningsgenstande (lukninger, knapper, udsmykning, syning eller lignende, der resulterer i huller, sprækker og åbninger eller udragende dele) c) stranguleringsfare, som skyldes snore, bånd, kabler eller løkker d) fare, som skyldes anvendelse af monofilamenttråde e) farer, som skyldes håndtag.
Standarderne skal klart angive sikre dimensioner og prøvningskrav i forbindelse med snore, bånd, kabler, løkker og andre indviklingsfarer.
Disse mål skal altid afspejle de seneste antropometriske data og specifikt relatere til viden om børns sikkerhed.
Opbevaringsposer til produkter skal også være sikre.
11.
KVÆLNINGSFARE (VED AT SLUGE SMÅ DELE)
Børneprodukter skal udformes og fremstilles på en sådan måde, at kvælningsfaren ved at sluge små dele elimineres.
Krav til forebyggelse af kvælningsfare skal medtages for så vidt angår følgende (hvis det er relevant), men er ikke begrænset til: a) Ingen dele, der kan fjernes af et barn ved egen kraft, må være så små, at de kan udgøre en kvælningsfare.
b) Ingen dele, der kan brækkes fri, rive sig løs eller blive adskilt fra produktet (f.eks. når det tabes), må være så små, at de kan udgøre en kvælningsfare.
c) Ingen komponenter, som kan afmonteres uden brug af værktøj, må udgøre en kvælningsfare.
d) Ingen komponenter, der er så lange, at opkastningsrefleksen kan udløses, hvis barnet putter produktet i munden, bør på grund af kvælningsfaren tillades for børn, der ikke er gamle nok til at sidde uden støtte.
e) Et barn må ikke ved egen kraft kunne få fat i stopningsmateriale, som kan udgøre en kvælningsfare, hvis det sluges.
f) Barnet må ikke udsættes for yderligere fare som følge af indånding på grund af størrelsen af de dele, produktet indeholder, eller fordi barnet ved egen kraft kan gøre delene tilstrækkeligt små eller få fat i dem.
g) Produkternes samlede størrelse og form skal tages i betragtning, og der skal om nødvendigt anvendes tekniske/mekaniske løsninger (f.eks.
lufthuller i produkter, hvor kvælningsfaren er til stede ved normal og forudsigelig brug).
Standarderne skal klart angive sikre dimensioner og prøvningskrav med hensyn til kvælningsfare.
Disse mål skal altid afspejle de seneste antropometriske data og specifikt relatere til viden om børns sikkerhed.